Iepirkuma komisijas 20.08.2026. sēdē sniegtās atbildes 
uz ieinteresēto piegādātāju jautājumiem atklātā konkursā 
“Darbinieku veselības apdrošināšana”, 
identifikācijas Nr. VALIC 2026/056/1N-P-AK



Jautājums Nr.1
Tehniskās specifikācijas 2.4 punkts nosaka, ka maksas ambulatorie pakalpojumi ārpus līguma iestādēm apmaksājami piedāvātajā programmā noteiktā atlīdzības apmēra ierobežojumā, kas noteikts procentos (%)[1] no saņemtā ambulatorā maksas pakalpojuma cenas, neparedzot pakalpojumu saņemšanas reižu skaita ierobežojumus un nenosakot maksimālo limitu euro pakalpojuma maksai vai apakšlimitus (izņemot, ja tie paredzēti tehniskajā specifikācijā).
Paskaidrojumā teikts, ka par ārpus līgumiestādēm saņemtajiem pakalpojumiem, apdrošinātājs piedāvājumā visiem programmā esošajiem ambulatorajiem maksas pakalpojumiem nosaka vienādu ambulatoro maksas pakalpojumu apmaksas limitu procentos (%) no pakalpojuma cenas.
Nolikuma vērtēšanas C punkts savukārt paredz, ka maksimums 20 punkti (0,2 punkti par katru 1%) maksas pakalpojumu apmaksas limitam procentos (%) no pakalpojuma cenas ārpus līguma iestādēm visiem programmā esošajiem ambulatorajiem maksas pakalpojumiem (tehniskās specifikācijas 2.4. punkta 2. apakšpunkts).
Jautājums:
Vai ir noteikts minimālais apmērs procentos ( %) no saņemtā ambulatorā maksas pakalpojuma cenas, kādā pretendentam jāapmaksā ārpus līguma iestādēm saņemtie pakalpojumi?
Lūdzam aprakstīt metodiku, pēc kādas tiks salīdzināti vairāku pretendentu piedāvājumi ar atšķirīgiem maksas pakalpojumu apmaksas limitam procentos (%) ārpus līguma iestādēm.

Atbilde Nr.1
[bookmark: _GoBack]Saskaņā ar tehniskās specifikācijas prasībām nav noteikts minimālais apmērs procentos (%) no saņemtā ambulatorā maksas pakalpojuma cenas, kādā jāapmaksā ārpus līguma iestādēm saņemtie pakalpojumi. Pretendents savā piedāvājumā norāda piedāvāto maksas ambulatoro pakalpojumu apmaksas limitu procentos (%) no attiecīgā pakalpojuma cenas, kas tiek piemērots visiem programmā esošajiem ambulatorajiem maksas pakalpojumiem ārpus līguma iestādēm.
Konkursa nolikuma 7.2. punktā noteiktā saimnieciski izdevīgākā piedāvājuma vērtēšanas ietvaros kritērijam C – maksas pakalpojumu apmaksas limitam procentos (%) no pakalpojuma cenas ārpus līguma iestādēm visiem programmā esošajiem ambulatorajiem maksas pakalpojumiem – tiek piešķirti ne vairāk kā 20 punkti, aprēķinot 0,2 punktus par katru piedāvāto 1% apmaksas limita.
Punktu skaits par kritēriju C tiek aprēķināts katram pretendenta piedāvājumam atbilstoši tajā norādītajam apmaksas limitam, piemērojot iepriekš minēto punktu piešķiršanas kārtību. Tādējādi kritērija C vērtēšanai netiek piemērota pretendentu piedāvāto procentuālo apmēru savstarpēja salīdzināšana.
Papildus iepirkuma komisija norāda, ka pretendentam piešķirto kopējo punktu skaitu veido punktu summa, kas piešķirta par katru atklāta konkursa nolikumā noteikto saimnieciski izdevīgākā piedāvājuma vērtēšanas kritēriju.



Jautājums Nr.2
Izrādot interesi dalībai atklātā konkursā “Darbinieku veselības apdrošināšana”, id. Nr. VALIC 2026/056/1N-P-AK, lūdzam sniegt apdrošināmā riska izvērtēšanai nepieciešamo informāciju, t.i. apdrošināmo personu procentuālo sadalījumu pa dzimumiem un vecuma grupām:

		Sievietes	Vīrieši
līdz 30 g.v.	%		%
31 - 50 g.v	%		%
51 un virs g.v.	%		%


Atbilde Nr.2
Ņemot vērā, ka Pasūtītāju darbinieku sastāvs ir mainīgs un apdrošināmo personu skaits un sastāvs laika gaitā var mainīties, konkrēta apdrošināmo personu procentuālā sadalījuma pa dzimumiem un vecuma grupām sniegšana nebūtu objektīva un varētu neatspoguļot faktisko apdrošināmo personu sastāvu apdrošināšanas periodā.
Pasūtītājs neuzskata, ka šādu datu sniegšana būtu lietderīga iepirkuma ietvaros, ņemot vērā mainīgo darbinieku sastāvu.
Līdz ar to pieprasītais apdrošināmo personu procentuālais sadalījums pa dzimumiem un vecuma grupām netiek sniegts.




Iepirkuma komisijas sniegtās atbildes un skaidrojumi ir neatņemama atklāta konkursa nolikuma sastāvdaļa

